A felnőtté válás folyamata minden korszakban nehézségekkel állítja szembe a fiatal generációt. Útmutatást keresnek, amit a család és a barátok mellett a nekik készült folyóiratok, kiadványok és ifjúsági magazinok sorai között találhatnak meg. Az olvasással kiszakadnak a valóságból, egy kis időre megszűnnek a mindennapos problémák és közben szórakozva tanulnak. Az utóbbi években az ifjúsági magazinok száma jelentősen lecsökkent a hazai lappiacon, a fiatalok egyre kevesebbet olvasnak (könyvek és print sajtótermékeket is). Dolgozatom célja megtalálni azokat az okokat, amik a hazai ifjúsági magazinok eltűnéséhez és a fiatalok magazinolvasási szokásainak megváltozásához vezettek. Dolgozatomban az ifjúsági magazinok mai magyarországi helyzetét vizsgálom. Az ilyen típusú lapok történetét tekintem át, majd a tartalomelemzés módszerével mutatom be, hogy mi vezetett a legtöbb fiataloknak szóló magazin megszűnéséhez. Főszerkesztőkkel és egy olvasóval készített interjúim segítségével vizsgálom, hogy van-e az ifjúsági kiadványoknak helye a mai magyar lappiacon. A jelenleg is kapható két magazinnak – a Mondo-nak és a Bravo-nak – azokat az egyedi tényezőit mutatom be, amik elengedhetetlenek a hosszútávú fennmaradáshoz.
ifjúsági magazin, történet, változások, mai helyzet, magazin
Networked Digital Library of Theses and Dissertations